als_Latn dik_Latn sag_Latn
Vazhdon operacioni i shpëtimit të anijes në flakë
Anije dhe helikopterë po shpëtojnë 478 pasagjerët që ndodhen në anijen Norman Atlantic, e përfshirë nga flakët, në Korfuz.
Politiko
E Diel, 28 Dhjetor 2014 | 19:28
0 Komente.
Anije dhe helikopterë po shpëtojnë 478 pasagjerët që ndodhen në anijen e përfshirë nga flakët. “Norman Atlantic”, po udhëtonte për në Patra në Greqi dhe ishte nisur nga Ankona në Itali. Aktualisht anija udhëton në mënyrë të pakontrolluar dhe ndodhet rreth 40 milje në veri-perëndim të Kofuzit.
Dallgët dhe era e fortë po e bëjnë akoma edhe më të vështirë procesin e shpëtimit të udhëtarëve, mes të cilëve ndodhen dhe 22 shtetas shqiptarë. Ndërsa shumica janë grekë, por në anije ka italianë, turq, gjermane dhe nga të kombësive të tjera.
Zjarri ka nisur në garazh, pak minuta pasi anija është nisur nga Igumenica të dielën në mëngjes. Sipas asaj që raportojnë mediet italiane, zjarri ka rënë fillimisht në tavanin e një automjeti që ndodhej në anije.
Ekipe shpëtimi nga Italia dhe Shqipëria po marrin pjesë në operacionin e shpëtimit. Një nga pasagjerët ka thënë për televizionin grek “Mega”, se në katet e poshtme, ku ndodhen barkat e shpëtimit nuk mund të qëndrohet për shkak të nxehtësisë së shkaktuar nga zjarri. Ndërsa bashkëshortja e një kuzhinieri që ndodhet në anije thotë se burri i ka thënë në telefon se për ta është e vështirë të mbushen me frymë dhe se rrezikojnë të digjen si “minj”.
Të paktën një person nga humbur jetën deri tani nga zjarri, ndërsa 161 pasagjerë janë mundur të evakuohen. Viktima është i seksit mashkull dhe Roja Bregdetare Italiane thotë se ai ka humbur jetën pasi është hedhur në det. Të paktën tetë anije janë afruar për të dhënë ndihmë, por era e fortë dhe akulli pengon përpjekjet e tyre. / Shekulli
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn